Румын

**Румын** нь Зүүн Европ, Зүүн Өмнөд Европ болон Төв Европын заагт орших улс юм. Баруун урд талаараа Серби, баруун талаараа Унгар, хойд талаараа Украин, зүүн хойд талаараа Молдав, өмнө талаараа Болгар улсуудтай хиллэх бөгөөд зүүн талаараа Хар тэнгис ээр хүрээлэгдэнэ. Нийслэл нь Бухарест хот. 2022 оны байдлаар 19 орчим сая хүн амтай улс. 

Зүүн Европын слав гаралтай улсууд дунд орших Ром гаралтай улс бөгөөд цорын ганц албан ёсны хэл нь румын хэл юм. Үнэн алдартны шашны нөлөө ихтэй.

Төрийн далбаа нь Чадын төрийн далбаатай андуурагдах тохиолдол их байдаг ч Румыны төрийн далбааны цэнхэр өнгө нь арай бүдэг юм. 1989 онд ардчилсан системд шилжих хүртэл төрийн далбааны голд нь тэр үеийн төрийн сүлд нь дүрслэгдсэн байдаг байв.

## Нэршил 
Албан ёсны нэр нь румын хэлээр , монгол хэлээр Румын гэдэг.

Уг нэр нь "Ромчуудын нутаг" хэмээх утгатай. Хуучин нэрүүдийг нь доор оруулав:

* 1947-1965 **Бүгд Найрамдах Румын Ард Улс**
* 1965-1989 **Бүгд Найрамдах Социалист Румын Улс**
* 1989- **Румын Улс**

## Түүх 
*Мөн Молдавын түүхийг үзнэ үү.*

thumb|Эртний Даки
[thumb|[Влад Цепеш буюу Дракула]]

Эрт цагт дакичууд Румыны нутагт оршин суудаг байв. Улмаар Ромын эзэнт гүрний мэдэлд багтсанаар Румын хэмээх нэр үүсчээ.

## Засаг захиргааны хуваарь 
Румын засаг захиргааны хувьд 41 тойрог, 1 нийслэл (Бухарест)-д хуваагдана.

## Газар зүй 
thumb|Румыны газрын зураг

Серби, Болгар улстай хиллэх хил нь ерөнхийдөө Дунай мөрний дагуу байдаг. Молдавтай хиллэх хил болох Прут гол нь Дунай мөрөнтэй нийлж, Хар тэнгист цутгана. Дунай мөрний адаг дельт нь тусгай хамгаалалттай.

Румыны нутгийн 34%-ийг уулс, 33%-ийг толгод, 33%-ийг тал газар эзэлнэ. Тус улсын төвд Карпатын нуруу Трансильваний тэгш өндөрлөгөөр хүрээлэгдэн оршино. Карпатын нуруунд далайн түвшнээс дээш 2,000 м-ээс өндөр 14 оргил бий. Хамгийн өндөр Молдовяну оргил нь 2,544 м өндөр юм.

## Хүн ам 
thumb|1961-2003 оны хүн амын өөрчлөлтийн график

Оршин суугчдын 89% нь румын, 6% нь мажар, 2% нь цыган үндэстэн болно. Мөн серб, украйн, герман, турк, татар, словак, болгар, орос, еврейчүүд цөөн тоотой бий. Румынчууд нь эртний даки болон шилжин суурьшсан цыгануудын цус холилдож үүссэн гэж үздэг ч хүлээн зөвшөөрдөггүй хүмүүс бий. Мажаруудын ихэнх нь Унгартай газар нутгийн маргаантай Трансильванид амьдардаг.

Чаушескугийн засаглалын үед төрөлтийг дэмжих бодлого баримталж, Балканы хойгийн хамгийн их хүн амтай улс болсон ч зах зээлийн системд шилжсэний дараа хүүхдээ өсгөж хүчрэхгүй болсон эцэг эхчүүд хүүхдээ хаях үзэгдэл их гарсан билээ.

### Дэлхийн өв 
Румыны нутагт ЮНЕСКО-гийн Дэлхийн өвийн жагсаалтад бүртгэгдсэн соёлын өв 6, байгалийн өв 1 бий.

Зураг:Delta Dunarii 500.jpg|Дунай мөрний дельт - (1991)
Зураг:RomanianSaxonianChurchTartlau Prejmer0015jpg.JPG|Цайз-сүмүүд бүхий Трансильваний тосгод - (1993, 1999 онд өргөтгөсөн)
Зураг:Horezu church.jpg|Хорезу сүм - (1993)
Зураг:Ihopulele EOS 30D0173 Voronet.jpg|Молдавын хойд хэсгийн ханын зураг бүхий сүмүүд - (1993)
Зураг:Sighisoara IMG 5622.jpg|Сигисоарагийн түүхэн бүс нутаг - (1999)
Зураг:Sarmizegetusa temples.jpg|Дакичуудын цайз - (1999)

## Тэмдэглэл 
## Эшлэл 
## Цахим холбоос 
* Румыны засгийн газар
* Румыны ерөнхийлөгч
; Засгийн газар
* Төрийн тэргүүн болон түүний кабинет
* Румыны парламент
* Румыны Үндсэн хуулийн цэц
; Ерөнхий мэдээлэл
* Country Profile from BBC News
* Romania information from the United States Department of State
* Portals to the World from the United States Library of Congress
* Romania at *UCB Libraries GovPubs*
; Эдийн засаг болон хууль
* Exchange Rates – from the National Bank of Romania
* Romanian Law and Miscellaneous - English
; Соёл урлаг ба түүх
* Chronology of Romania from the World History Database
* ICI.ro - A comprehensive site about Romania
* Treasures of the national library of Romania
; Жуулчлал
* Official Romanian Tourism Website
* The Romanian Beauty


Ангилал:Европын орон
Ангилал:Европын зөвлөлийн гишүүн
Ангилал:Европын Холбооны гишүүн орон
Ангилал:Нэгдсэн Үндэстний Байгууллагын гишүүн орон